تاریخی تاج محل میں نماز جماعت پر پابندی

ہندوستان کی سپریم کورٹ نے تاریخی تاج محل میں نماز باجماعت پر پابندی عائد کردی ہے۔

خبر کا کوڈ: 2982

تاریخ: 06 November 2018 - 12:23

مقدس دفاع نیوز ایجنسی کی بین الاقوامی رپورٹر رپورٹ کے مطابق، آرکیالوجیکل سروے آف انڈیا نے تاج محل مسجد میں جمعہ کےعلاوہ ادائیگی نماز سے روک دیا۔

ہندوستانی میڈیا کےمطابق اے ایس آئی نے گزشتہ روز تاج محل کی مسجد کا وضو خانہ بھی بند کر دیا، اس حوالے سے اے ایس آئی کا کہنا ہے کہ سپریم کورٹ کے احکامات پر تاج محل کی مسجد میں نمازکی ادائیگی روکی گئی ہے۔

جولائی میں سپریم کورٹ نے پٹیشن کی سماعت کرتے ہوئے فیصلہ جاری کیا تھا کہ تاج محل کی مسجد میں غیرمقامی باشندے نماز ادا نہیں کر سکیں گے۔ فیصلے میں یہ بھی کہا گیا تھا کہ تاج محل جمعے کو پبلک کے لیے بند رہتا ہے، صرف مقامی باشندے جمعے کو تاج محل کی مسجد میں جمعے کو دوپہر 12بجے سے 2بجے کے دوران نماز اداکرسکیں گے۔

دوسری جانب تاج محل کی انتظامی کمیٹی کے صدر نے نماز کی ادائیگی روکے جانے کو بلاجواز اور تعصب پر مبنی قرار دے دیا ہے۔ سید ابراهیم حسین زیدی نے بی جے پی کی مرکزی اور اترپردیش کی ریاستی حکومت پر مسلم مخالف سوچ رکھنے کا الزام عائد کیا۔

پیغام کا اختتام/